त्रियै ब्याह् दा भूत अशरफ दे सिरै पर इक दिन सुआर होई गेआ, ओ जंगला च हा गेदा, नाजैज कत्थैं दिआं भट्‌ठिआं लब्बिआं, ठेकेदार पैंरें पेई गेआ, माफ करो, भुल्ल होई गेई, जियां जानदेओ बचाई लैओ। अशरफ दी नजरैं च ठेकेदारै दियां सत्त कुड़िआं चढ़ी गेदिआं हिआं, उस कुसै इक कुड़ी दा हत्थ मंगेआ, ठेकेदारै खुशी कन्नै ओह्‌दा नकाह् अपनी बड्डी कुड़ी शबनम नैं करी दित्ता। कोल नेड़ै गै इक कोठी बी पाई दित्ती। शबनम कन्नै ब्याह् दी गल्ल उस नां बान्नो गी कदैं सनाई ते नां गै फातमां दे कन्नैं च पाई। कदैं-कदैं ओ चुलना ते कदैं-कदैं ओ लङुआरै दे जाड़ होई औंदा, सुरत-सम्हाल पुच्छी औंदा, सौद्‌दा-सूत्तर देई औंदा।